google/wiki40b huggingface dataset:
Papa Roach

História

Skupina Papa Roach vznikla v roku 1993, keď sa Jacoby Shaddix a Dave Buckner stretli na školskom ihrisku a začali sa spolu rozprávať o hudbe. Neskôr sa rozhodli,že si založia skupinu. Potom sa k nim pridali ich kamaráti Will James a Alan Dan Pease. Neskôr sa k nim pridal Jerry Horton. Neskôr sa však rozdelili, pretože každý išiel na inú školu. Po nejakom čase sa opäť stretli a hrávali v Daveovej garáži.
V roku 1994 vznikol ich prvý album Potatoes for Christmas. Davida Bucknera na chvíľu nahradil Ryan Brown, pretože Buckner odišiel do Seattlu študovať umenie. O rok nahrali album Caca Bonita. Za ten čas sa David Buckner vrátil. Will James ale musel odísť a nahradil ho Tobin Esperance.
V roku 1997 nahrali svoj prvý album v plnej dĺžke nazvaný Old Friends from Young Years. V roku 1998 nahrali album 5 Tracks Deep. Dostali sa do pozornosti spoločnosti Warner Bros., ktorý im financoval vydanie ich demo CD. Nakoniec ale Warner Brothers odmietli podpísať s nimi zmluvu.
O rok vydali ďalší album Let 'Em Know. Krátko nato Jacoby Shaddix uzavrel so spoločnosťou Dreamworks Records nahrávací kontrakt. V ich réžii vydali v roku 2000 album Infest, ktorý bol veľmi úspešný. Bol trikrát platinovo ohodnotený a pieseň z tohto albumu „Last Resort“ sa stala hitom. Potom, v roku 2002 nahrali album lovehatetragedy. V roku 2003 nahrali album Dancing In the Ashes, ktorý bol však premenovaný na Getting Away With Murder. Predalo sa ho viac ako milión kusov a bol platinovo ocenený. V roku 2006 nahrali ďalší album a volá sa Paramour Sessions. Dňa 24. marca 2009 skupina vydala svoj šiesty štúdiový album Metamorphosis. Z neho boli vydaná tri single: „Lifeline“, „Hollywood Whore“ a „I Almost Told You That I Loved You“. Dňa 31. augusta 2010 vydali svoj zatiaľ posledný štúdiový alnum Time for Annihilation.
Lekra

História

Kepela Lekra vznikla v roku 1998, v Dolnom Kubíne. Všetko to začalo tak, že Ľubo Kováčik, ako sólista potreboval okolo seba ľudí, ktorí by vedeli hrať a zabávať sa, a tak založil kapelu Lekra.
Kapela si začali hovoriť, až po ich prvom vystúpení, ktoré sa konalo v Banskej Bystrici. Hrali tam ako zoskupenie troch mladých chlapcov Ľubo Kováčik – gitara, Robo Trukvalter – basgitara, Juraj Krkoška – bicie, ktorí skúšali trpezlivosť a bubienky porotcov na Strunobraní.
Paródiou na tom všetkom bolo to, že festival vyhrali a postúpili na celoštátne kolo. Toto samozrejme nikto nečakal. Plánovali totiž zoskupenie po čase rozpustiť, lebo každý člen hrával v iných kapelách, ale teraz už nemohli cúvnuť. Na celoštátnej akcii Strunobranie dosiahli ďalšie úspechy, a to ich tlačilo dopredu.
Po čase k rockovej trojke pozvali klávesáka Mareka Vodičku, ktorý obohatil kapelu o nový zvuk, a začali koncertovať.
Išlo im to naozaj výborne, takpovediac vyhrali čo sa dalo. Viacnásobný víťazi festivalov: Lodenica, Strunobranie, Stupavský širák, víťazi medzinárodnej súťaže Porta v Ústí nad Labem, štvrté miesto na najväčšom česko-slovenskom festivale Zahrada.
V dnešnom období hrávajú ako profesionálna folkrocková kapela a sú súčasťou veľkých folkrockových festivalov.
Nástrojové obsadenie je rovnaké (gitara, basgitara, klávesy, bicie) len na poste bubeníka sa menili, najprv Juraj Krkoška potom Peter Mihál a dnes s nimi hráva bubeník Jozef Gebura. S ním nahrali aj debutový album, ktorý sa volá Povedz milá. Krstný otec bola rocková kapela Arzén. Na CD Povedz milá sa nachádza 10 piesní, prevažne staré „pecky“ od kapely.
Ako ďalší úspech je prebojovanie sa do semifinále Eurovízia 2010 so skladbou „Dolina Dolina“. Môžeme povedať, že toto bol odrazový mostík a preto túto skladbu propagujú ako singel.
Beaumetz-lès-Loges

Poloha

Obec má rozlohu 4,98 km². Najvyšší bod je položený 142 m n. m. a najnižší bod 94 m n. m.

Obyvateľstvo

Počet obyvateľov obce je 964 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Bâtie-Vieille

Poloha

La Bâtie-Vieille má rozlohu 9,05 km². Najvyšší bod je položený 1 152 m n. m. a najnižší bod 798 m n. m.

Obyvateľstvo

La Bâtie-Vieille má 278 obyvateľov (2009).
Graf vývoja obyvateľstva:
Zdroje: INSEE
Neuilh

Poloha

Obec má rozlohu 2,39 km². Najvyšší bod je položený 860 m n. m. a najnižší bod 474 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marginálny úžitok

Marginálny úžitok (iné názvy: hraničný úžitok, medzný úžitok, dodatočný úžitok, "extra" úžitok; hraničná užitočnost, medzná užitočnosť, dodatočná užitočnosť, "extra" užitočnosť; kalky z angl. marginal utility - marginálna utilita resp. nem. Grenznutzen - hraničný úžitok) je prvá derivácia úžitku daného statku či služby podľa premennej množstvo tohto statku či služby (a to pre dané množstvo tohto statku či službu). Inými slovami: najmenší ešte žiadúci úžitok, ktorý poskytuje určitý statok svojmu vlastníkovi alebo užívateľovi, závislý od množstva zásoby daných statkov, ktoré sú mu k dispozícii. Čím viac statkov hospodáriaci subjekt má (za predpokladu, že kvantita ostatných, ktoré má, ostáva rovnaká), tým menej sa mu žiada mať ďalšie ich množstvo; čím zriedkavejší je spotrebný predmet, tým vyššie je jeho hodnota oceňovaná, a naopak. Pojem hraničnej užitočnosti je ústrednou kategóriou marginalistickej analýzy. Hodnota tovaru tu vystupuje ako úžitok subjektivne ocenený z hľadiska individuálnej potreby spotrebiteľa a nezávislý od času. Mzda je výsledkom hraničnej produktivity práce, zisk je spravodlivou odmenou za hraničnú produktivitu kapitálu. Pojem hraničnej užitočnosti zaviedol Friedrich von Wieser ale ako prvý ho opísal Daniel Bernoulli.
Lev Blatný

Divadlo

Už v mladosti publikoval verše a drobnú prózu, debutoval v roku 1912 básnickou zbierkou Vzkazuji. Neskôr prejavoval záujem o divadlo aj ako kritik. Jeho prvá hra uvedená na scéne v Brne bola aktovka Hvězdná obloha potom hra Tři, kritikmi označená ako prvé javiskové dielo českého expresionizmu. Nasledovali úspešná groteska Kokoko-dák, v ktorej kritizoval malomeštiacke konvencie, rozprávková hra Říše míru a vyzretá javisková hra Smrt na prodej, ktorú režíroval počas svojho pôsobenia v Brne E. F. Burian. Po Blatného smrti boli uvedené jeho jednoaktovky Černá noc, Zcela stručně, Svět tančí (v réžii Rudolfa Waltra).
Jeho tvorba, v ktorej používal iróniu, bola namierená proti malomeštiackej obmedzenosti, pokrytectvu a snobizmu, zároveň bola sprevádzaná Blatného silným sociálno-morálnym cítením, bez marxistického riešenia, ktoré odmietal.
Z jeho prozaického diela sú najvýznamnejšie expresionistické poviedky zo zbierky Vítr v ohradě.

Literárny spolok

V roku 1921 založili moravskí spisovatelia nový spolok Literární skupinu, v ktorom bol Lev Blatný prvým predsedom do roku 1927. Skupina vydala svoj programový manifest Naše naděje, víra a práce v roku 1922. Program spolku sa hlásil k socializmu, ale dištancoval sa od marxizmu. Dôraz bol položený na mravnú premenu človeka a ideu zbratania.
Hlavnými aktérmi skupiny boli prozaik Čestmír Jeřábek, kritik a teoretik František Götz a básnik Josef Chaloupka, Lev Blatný sa však významne podieľal na ideovej línii skupiny.
V rokoch 1921 – 1929 vydávala skupina časopis Host, ktorého spoluzakladateľom a zároveň redaktorom bol aj Blatný (o dvadsaťpäť rokov neskôr na jeho tradíciu revue nadviazal brniansky Host do domu).
Zomrel 21. júna 1930 v sanatóriu Kvetnici vo veku tridsaťšesť rokov na tuberkulózu. Je pochovaný so synom Ivanom na čestnom pohrebisku Ústredného cintorína v Brne.
Letisko Sydney

História

Letisko bolo otvorené v roku 1933 pod názvom Sydney Airport (Letisko Sydney). V roku 1953 bolo letisko premenované na počesť austrálskeho priekopníckeho pilota Charlesa K. Smitha. Prvá spevnená vzletová a pristávacia dráha bola vybudovaná v roku 1933. V roku 1960 sa vyskytli prvé zmienky o nutnosti medzinárodného terminálu, ten bol slávnostne otvorený 3. mája 1970 za spoločnosti kráľovnej Alžbety II.
Prvým veľkým lietadlom, ktoré na letisku v Sydney pristálo, bol Boeing 747 od spoločnosti Pan Am, ktorý na letisku pristál dňa 4. októbra 1970. V tom istom roku bola rozšírená aj druhá vzletová a pristávacia dráha. V roku 1992 bol zrekonštruovaný medzinárodný terminál. Nakoniec bola postavená aj tretia vzletová a pristávacia dráha.

Vybavenie a vzhľad letiska

Letisko má tri terminály - Terminál 1 (pre medzinárodné lety), Terminál 2 (pre vnútroštátne lety) a Terminál 3 (pre VIP lety). Je tu tiež aj cargo terminál, riadiaca veža a parkovisko. Terminály sú moderne zariadené, majú reštaurácie, toalety, detské kútiky, autopožičovne a pod.
Všetky lietadlá pristávajú a odlietajú z troch dráh s dĺžkami 2 530 metrov, 2 438 metrov a 3 962 metrov.
Berlaar

Obyvateľstvo

Berlaar má približne 10 889 obyvateľov (2010).
Belval (Vosges)

Poloha

Obec má rozlohu 6,84 km². Najvyšší bod je položený 905 m n. m. a najnižší bod 455 m n. m.

Obyvateľstvo

Počet obyvateľov obce je 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Topoli

Reprezentácia

V slovenskej reprezentácii odohral 14 zápasov, zatiaľ neskóroval.
(štatistické údaje v článku sú z 30. novembra 2006)
Banka (chémia)

Banka v chemickom priemysle znamená sklenená nádoba rozličného tvaru a veľkosti používaná v chemickom laboratóriu.
Na destiláciu sa používajú destilačné alebo frakčné banky s postranným tubusom, na prácu s usadeninami Erlenmayerove banky, na spaľovanie pri vyšších teplotách Kjeldahlové (hruškové) banky.
Pri filtrácii za zníženého tlaku sa používajú hrubostenné odsávacie banky v spojení s Büchnerovým lievikom. Pri prácach za zníženého tlaku sa používajú banky s guľatým dnom alebo slzové banky, na titráciu titračné banky s plochým dnom.
Pri prácach vyžadujúcich miešanie sa používa sulfonačná banka so širokým hrdlom, na zahrievanie kvapalín pri normálnom tlaku varná banka.
Július Zachar

Životopis

Absolvoval právnické štúdiá, 1898 vstúpil do štátnych služieb ako právnik, 1902-1906 sudca, od 1906 pracovník ministertstva spravodlivosti, od 1909 pedagóg a doc. súkromného práva, 1913 prednášal i právo Bosny, Hercegoviny, Chorvátska a Slovinska na univerzite v Budapešti, 1915-1920 sudca kráľovskej tabule, od 1920 advokát a súčasne od 1919 prednášal maďarské súkromné právo na univerzite v Budapešti, 1932-1944 na univerzite v Debrecíne. Autor viacerých diel z oblasti maďarského súkromného práva, uverejnil kritické poznámky k novele občianskeho zákonníka 1907, publikoval v odborných časopisoch. Spolupracovník Révai Nagy Lexikonu.
Evanjelická spojená škola (Prešov)

Evanjelická základná škola s materskou školou

Je organizačnou zložkou školy. ZŠ je deväťročná s rozdelením na prvý a druhý stupeň.

Školský klub detí

Je súčasťou školy.

Školská jedáleň

Je súčasťou školy.

Budova školy

Rokovania o výstavbe novej budovy kolegiálneho gymnázia sa datovali od roku 1902. Bol spôsobený aj tým, že stará budova kolégia už nepostačovala kvôli nárastu počtu študentov ako aj požiadavkám štátu kladeným na školy, ktoré od štátu obdržali štátnu podporu. Tak sa stalo, že sa 25. marca 1902 stretli poverení zástupcovia gymnaziálneho profesorského zboru, ktorý vtedy viedol Otto Ludmann, s členmi kolegiálneho exekutívneho výboru. Výbor podporil myšlienku výstavby novej budovy s nadšením a vyzval vedenie gymnázia aby spracovalo analýzu a podklady pre potreby výstavby školy. 12. júna 1903, po skoro roku trvajúcej diskusii, predložilo vedenie skoly žiadosť kolegiálnemu správnemu výboru, aby urobil kroky potrebné k výstavbe novej budovy.
Pozemok pre stavbu školy bol odkúpený 10. mája 1907 od vdovy po generálovi Gustávovi Donhofferovi za 62 tisíc korún.
V roku 1907 kolegiálny správny výbor požiadal o štátnu dotáciu vo výške 300 000 korún, ktorá bola schválená, čo oznámil 14. januára 1909 v spise č. 7 006 minister školstva a kultúry správnemu výboru kolégia. Keďže stavbe už nestálo nič v ceste, poveril kolegiálny dozorca dr. Július Schmidt prípravou stavebného projektu a spracovaním finančného rozpočtu prešovského architekta Augusta Kesselbauera. Po odchode do ústrania sa vedením stavby zaujal nový kolegiálny dozorca Jozef Tahy – podžupan Šarišskej župy. Ministerstvo schválilo predložený projekt výstavby roku 1909 jeho realizáciou boli poverení prešovskíh stavitelia Eugen Lizits a Róbert Poloczek. Stavba sa začala v júni 1910 pod vedením a kontrolou stavbyvedúceho významného prešovského mestského radcu, diplomovaného inžiniera Jozefa Faragóa. Ukončená bola v októbri 1911. Po slávnostných uvedeniach do užívania za prítomnosti cirkevného a svätského vedenia začalo v budove 1. novembra 1911 vyučovanie.
Budova je vystavená v eklektickom slohu, v tvare U, trojpodlažná so suterénom. Hlavný vchod do budovy sa nachádza na priečelí smerujúcom na terajšie Námestie Legionárov. Bočné krídla smerujú po jeho stranách do pozemku a vytvárajú školský dvor, kde mohli študenti tráviť prestávky. Priečelie budovy bolo z tmavočervených tehál a kamennej prachovej omietky. Zdobil ho nápis v strednej časti „Az Ev. Kollégium főgymnasiuma“ („Vyššie gymnázium Evanjelického kolégia“) a po roku 1919 „Slovenské evanjelické kolegiálne gymnázium“. Pred budovou bola záhradka oddelená od ulice kovovou mrežou. Hlavný vchod ústil do vstupnej dvorany, kde napravo bola vrátnica a naľavo pracovňa riaditeľa. Napravo sa nachádzala aj chodba čelnej casti budovy vedúca k študentskej miestnosti, v ktorej sa konávali aj mládežnícke bohoslužby. Na konci chodby poschodia pravého krídla bolo bočné schodište vedúce na prízemie, ktroré viedlo do moderne vybavenej telocvične.
Servigney

Poloha

Obec má rozlohu 5,78 km². Najvyšší bod je položený 366 m n. m. a najnižší bod 262 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gournay-en-Bray (obec)

Poloha

Obec má rozlohu 10,4 km². Najvyšší bod je položený 133 m n. m. a najnižší bod 84 m n. m.

Obyvateľstvo

Počet obyvateľov obce je 6 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pankrác (stanica pražského metra)

Charakteristika stanice

Stanica Pankrác sa nachádza pod ulicou Na Pankráci. Je hĺbená, založená v jame hlbokej 17 metrov. Stanica je ale hlboko iba 14 m. Pankrác má jeden výstup s jedným vestibulom umiestneným priamo nad nástupišťom a spojeným eskalátorovými tunelmi vedúcimi priamo zo stredu nástupišťa. Je obložená mramorovými doskami, dlažba je z iných kameňov. Výstavba stanice medzi rokmi 1967 a 1974 stála iba 80 miliónov Kčs.

Budúcnosť stanice

Stanica Pankrác sa má po vybudovaní plánovanej linke D stať prestupnou stanicou. V skorších dobách (80. a 90. roky 20. storočia) bolo zamýšľané ešte aj zavedenie linky E, vďaka čomu by vznikla prvá stanica pražského metra, kde by sa krížili tri linky. Pre toto usporiadanie by musel byť zvolený iný spôsob pôdorysu stanice, ako klasický systém dvoch nad sebou umiestnených a prestupovou chodbou prepojených nástupíšť. Jednotlivé linky by sa museli nachádzať bližšie pri sebe, napríklad aj na jednom nástupišti. Táto zmena by sa však pravdepodobne nedotkla nástupišťa linky C, ktoré by zostalo zachované (výnimkou sú samozrejme vyústenia prípadných prestupových chodieb).
Subligny (Manche)

Poloha

Obec má rozlohu 8 km². Najvyšší bod je položený 140 m n. m. a najnižší bod 45 m n. m.

Obyvateľstvo

Počet obyvateľov obce je 351 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontaines-Saint-Martin

Poloha

Obec má rozlohu 2,74 km². Najvyšší bod je položený 288 m n. m. a najnižší bod 182 m n. m.

Obyvateľstvo

Počet obyvateľov obce je 2 825 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chiméry (Subterbranchialia)

Chiméry alebo chimérovce (lat. Subterbranchialia, Holocephali, Euchondrocephali) sú podtrieda drsnokožcov.

Charakteristika

Od pásožiabrovcov sa odlišujú tým, že hornú čeľusť majú napevno pripojenú k lebke. Žijú len v mori. Majú chrupkovitú kostru, vajíčka kladú v rohovinových puzdrách. Majú len jeden žiabrový otvor (tým sa podobajú na kostnaté ryby) prikrytý chrupkovitými skrelami. V čreve nemajú špirálovitú riasu.
Najznámejšia je chiméra hlavatá (Chimaera monstrosa) z čeľade chimérovité, ktorá ma na konci chvosta charakteristické jemné vlákno. Je dlhá 90 cm, rozšírená v severovýchodnej časti Atlantického oceána. Je bentické živočíchy. Zostupuje do veľkých hĺbok.
Vaire-le-Petit

Poloha

Obec má rozlohu 1,26 km². Najvyšší bod je položený 378 m n. m. a najnižší bod 249 m n. m.

Obyvateľstvo

Počet obyvateľov obce je 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quai du Marché-Neuf

Poloha

Nábrežie vedie po južnom okraji ostrova Cité medzi mostami Petit-Pont a Saint-Michel. Začína na križovatke s ulicou Rue de la Cité, kde proti prúdu nadväzuje Promenade Maurice-Carême a končí pri Boulevard du Palais, odkiaľ pokračuje Quai des Orfèvres.

Dejiny

V roku 1804 zriadil policajný prefekt Dubois v dome č. 21 márnicu, ktorú v roku 1868 dal barón Haussmann preložiť o niečo ďalej na dnešné námestie Square de l'Île-de-France. Márnica sa zmenila na Ústav súdneho lekárstva, ktorý dnes sídli na Quai de la Rapée.

Významné stavby

V budovách na nábreží sídli policajná prefektúra.
XHTML

XHTML (angl. Extensible Hypertext Markup Language – rozšíriteľný hypertextový značkovací jazyk)  je značkovací jazyk podobný HTML, ale s prísnejšou syntaxou.
Zatiaľ čo HTML je aplikáciou SGML, veľmi pružného značkovacieho jazyka, XHTML je aplikáciou XML, obmedzenej podmnožiny SGML.
XHTML 1.0 sa stalo odporúčaním W3C 26. januára 2000.

Rozdiely medzi HTML a XHTML

XHTML 1.0 sa oproti HTML 4.01 nelíši. Oba obsahujú tri typy DTD - Strict, Transitional a Frameset. XHTML neobsahuje menej elementov ani menej atribútov. Až v XHTML 1.1 boli úplne odstránené niektoré elementy, ktoré sme mohli nájsť v Transitional a Frameset verziách (X)HTML. Jednotlivé prvky, ktoré spolu tematicky súvisia, boli v jazyku XHTML 1.1 zaradené do modulov. Bola pridaná možnosť rozšíriť XHTML 1.1 o jazyk MathML 2.0.

Budúcnosť jazyka XHTML

V súčasnosti sa pracuje na jazyku XHTML 2. Hlavnými rozdielmi je odstránenie všetkých atribútov upravujúcich vzhľad, rozmery a pozíciu prvkov jazyka. Jednotlivé moduly jazyka budú vyvíjané samostatne. Niektoré z nich sú už dokonca štandardizované (XFoms, XLink, XPoint).
Pécssky okres

Pécssky okres (maď. Pécsi járás) je okres v južnom Maďarsku v Baranskej župe. Jeho správnym centrom je mesto Pécs.
Triopas (Argos)

Triopas alebo Triops (starogr. Τριόπας, Τρίοψ – Triopas, Triops, lat. Triopas) je v gréckej mytológii syn a nástupca argejského kráľa Forba
Argejský kráľ Triopas bol otcom synov, Iasa a Agénora a dcéry Messény  Antický autor Diodoros Sicílsky píše, že za jeho vlády bol ostrov Rodos a aj ostrov Symé osídlený osadníkmi z Argu. Kresťanský historik Eusebios z Kaisareie vo svojom zozname kráľov Argu zaznamenal, že vládol 46 rokov a jeho následníkom bol Krotópos. Antický autor Pausanias však uvádza, že nástupcom Triopa bol jeho syn Iasos a Krotópos, syn Agenóra, nastoupil na trón po ňom.
Kleodóré

Kleodóré alebo Kleodóra (starogr. Κλεοδώρη – Kleodóré) je v gréckej mytológii dcéra líbyjského kráľa Danaa a jeho manželky Polyxo.
Kleodóré bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Kleodóre za manžela vybrali Lixa, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Kleodóré a aj ostatné jej sestry príkaz otca splnili a bohovia ich po smrti za tento hrozný skutok odsúdili na večný trest nosiť v podsvetí do deravého suda vodu.
Andrea Turčanová

Životopis

Aj napriek miestu svojho narodenia, celý doterajší život prežila v meste Prešov. Vyštudovala Slovenskú technickú univerzitu v Bratislave kde získala titul chemickej inžinierky. Je vydatá a má päť detí. (Martin, Barbara, Rafael, Ján a Timotej) Manžel Ing. Ján Turčan, bol profesionálnym vojakom kde dosiahol vojenskú hodnosť - major. Verejne je aktívny ako prezident Spoločenstva katolíckych vojakov (SKV) v Ozbrojených silách Slovenskej republiky.

Pracovné zaradenie

Pracovala na Odbore mestských organizácií a verejnoprospešných činností – mesta Prešov. Pôsobila ako koordinátorka celoslovenských projektov zameraných na deti a rodinu, ako koordinátorka Programu rozvoja komunitnej sociálnej práce. Bola riaditeľkou sociálneho odboru – ÚPSVaR Prešov. Od januára až do decembra 2014 bola riaditeľkou Domova sociálnych služieb svätého Dominika v obci Petrovany, okres Prešov.

Politické aktivity

Od roku 2006 sa, ako členka KDH, aktívne venuje regionálnej politike ako poslankyňa mestského zastupiteľstva Prešov a poslankyňa zastupiteľstva prešovského samosprávneho kraja počnúc volebným obdobím 2009 – 2013 až doteraz. 
V roku 2014 sa stala spoločnou kandidátkou (KDH, SDKÚ-DS, NOVA, MOST-HÍD, OĽaNO) na post primátorky tretieho najväčšieho mesta Slovenska a vo voľbách 15. novembra 2014 bola ako prvá žena v histórii Prešova zvolená za primátorku. 15. decembra 2014 o 10:00 sa ujala funkcie primátorky mesta Prešov na volebné obdobie 2014 – 2018.Do funkcie primátorky mesta bola znovuzvolená vo voľbách v roku 2018.
Crépand

Poloha

Obec má rozlohu 5,79 km². Najvyšší bod je položený 381 m n. m. a najnižší bod 207 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pevné častice (emisie)

Pevné častice alebo sypká hmota (alebo nepresne (pevné) prachové častice; po anglicky particulates, alebo particulate matter – PM) sú drobné pevné alebo kvapalné častice rozptýlené vo vzduchu. Dosahujú priemerné veľkosti od menej ako 10 nanometrov až nad 100 mikrometrov. Môžu byť tvorené len pár molekulami, alebo byť väčším zhlukom látky, ktorý je ešte vzduch schopný unášať.

Mechanizmy vzniku sadzí

Sadze sa tvoria v podmienkach miestneho nedostatku kyslíka. V týchto oblastiach spotrebuje väčšinu kyslíka reaktívnejší vodík, následkom čoho zostávajú voľné molekuly uhlíka. Na ne sa naväzujú aj prítomné nespálené uhľovodíky a takéto zhluky sa spájajú do väčších častíc.

Vplyv na živý organizmus

Niektoré z polycyklických aromatických uhľovodíkov sú karcinogénne. V podmienkach, aké sa vyskytujú pri spaľovaní v spaľovacích motoroch, môžu obsahovať aj atómy síry a dusíka ktoré ešte zväčšujú ich karcinogénny účinok.
Buhl-Lorraine

Poloha

Obec má rozlohu 11,2 km². Najvyšší bod je položený 325 m n. m. a najnižší bod 248 m n. m.

Obyvateľstvo

Počet obyvateľov obce je 1 243 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jalapeño

Jalapeño [vyslov:chalapeňo] je typ čili papričky. Ide o skupinu kultivarov z druhu paprika ročná (Capsicum annuum), často ponímanú aj formálne ako taxón, a to buď ako Skupina (Capsicum annuum var. annuum Skupina Jalapeño) alebo zriedkavo ako varieta (Capsicum annuum var. jalapeño). 
Táto paprička je pôvodom z Mexika. Svoje meno má podľa hlavného mesta mexického štátu Veracruz Jalapa (španielsky), ale pôvod slova je z aztéckeho Xalapa (jazyk nahuatl). Ide pravdepodobne o najpopulárnejšiu papričku na americkom kontinente. Jalapeños sú malé (5 cm) až stredne veľké (8 cm) chilli papričky známe svojou pálivosťou. Ich pálivosť dosahuje 2500 až 6000 Scovilleho jednotiek pálivosti (SHU). V porovnaní s ostatnými čili papričkami sú teda jalapeños mierne pálivé až pálivé.
Zrením papričky červenajú. Papričiek jalapeños je vyšľachtených veľmi mnoho variánt, napríklad: Tipico, Meco a Merita, ktoré sú veľmi populárne v mexickej kuchyni. Vyúdená a vysušená paprička jalapeño je známa ako chipotle, ktorú často nájdeme v omáčke adobo. Na chipotle sa spracúva približne 20% celkovej produkcie jalapeños. Zelené a zľahka zaúdené jalapeño sa v rezoch tiež nakladajú do slanokyslého pikantného nálevu a konzervujú.
Saint-Hilaire (Haute-Loire)

Poloha

Obec má rozlohu 14,64 km². Najvyšší bod je položený 884 m n. m. a najnižší bod 519 m n. m.

Obyvateľstvo

Počet obyvateľov obce je 178 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Modrany

Príroda

V Modranoch evidujú jednu podložku pre bocianie hniezdo.